02007570109950008 


Μ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 757 

1 Σεπτεμβρίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΟ ΔΙΑΤΑΓΜΑ 

Πολιτογράφηση της αλλογενούς αλλοδαπής ΖΑΚΛΙΝ 
ΝΤΕ ΡΟΜΙΛΛΥ. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Ομογεννών αλλοδαπών. 2 

Προκήρυξη της διενέργειας του Β’ Κύματος της Κοινο¬ 
τικής Έρευνας επί του Εισοδήματος και των Συνθη¬ 
κών Διαβίωσης των Νοικοκυριών. 3 

Αναπροσαρμογή του ισχύοντος τιμολογίου αμοιβής των 

ναυτικών πρακτόρων λιμένα Πρέβεζας. 4 

Αναπροσαρμογή του ισχύοντος τιμολογίου αμοιβής των 

ναυτικών πρακτόρων λιμένα Βόλου. 5 

Αναπροσαρμογή του ισχύοντος τιμολογίου αμοιβής των 

ναυτικών πρακτόρων λιμένα Καβάλας., — 6 

Καθορισμός αριθμού επαναπροσλαμβανομένων υπαλλή¬ 
λων κατά ειδικότητα για την κάλυψη πάγιων και διαρ¬ 
κών αναγκών της Γενικής Γραμματεΐας Νέας Γενιάς. . 7 


Χαρακτηρισμός πέντε (5) μεταβυζαντινών εξωκκλη- 
σιών (Αγ. Παρασκευή, Αγ. Αθανασίου, Κοιμήσεως 
της Θεοτόκου, Αγ. Γεωργίου, Αγ. Μαρίνας), Λιτοχω- 
ρίου Νομού Πιερίας ως κτισμάτων χρηζόντων ειδι¬ 
κής κρατικής προστασίας. 8 

Χαρακτηρισμός Ι.Ν. Αϊ Στρατηγού οικισμού Κάτω Χώ¬ 
ρας, Κοινότητας Μηλέας Επαρχίας Καλαμάτας, Νο¬ 
μού Μεσσηνίας ως ιστορικού διατηρητέου μνη¬ 
μείου. 9 

Χαρακτηρισμός Ι.Ν. Αγίας Παρασκευής στο Παλαιο- 
χώρι Ν. Γρεβενών ως μνημείου χρήζοντος ειδικής 

κρατικής προστασίας.10 

Χαρακτηρισμός Ι.Ν. Αγίου Νικολάου στη Σαρακίνα Ν. 

Γ ρεβενών ως μνημείου χρήζοντος ειδικής κρατικής 

προστασίας. ...11 

Χαρακτηρισμός Ι.Ν. Αγίου Ιωάννου Προδρόμου Λευκοπη¬ 
γής Ν. Κοζάνης ως ιστορικού διατηρητέου μνημείου. . 12 
Εξαίρεση των έργων του Οργανισμού Πολιτιστικής 
Πρωτεύουσας της Ευρώπης Θεσσαλονίκης 1997 
α,πό τις διατάξεις του Ν. 1418/1984 {ΦΕΚ 23Α'). .13 
Σϋαταση Γ ραφείου Έργων Υποδομών και Δικτύων στη 
Δ/νση Περιβαλλοντικού Σχεδιασμού ίου Υπουρ¬ 
γείου Περιβάλλοντος, Χωροταξίας και Δημοσίων 
Έργων.14 


Σύσταση νομικού προσώπου στο Δήμο Καστοριάς με 
την επωνυμία «Σχολική Επιτροπή 1ου Γυμνασίου 
Δήμου Καστοριάς»...15 

Σύσταση νομικού προσώπου στο Δήμο Καστοριάς με 
την επωνυμία «Σχολική Επιτροπή 3ου Γυμνασίου και 
2ου Νηπιαγωγείου Δήμου Καστοριάς».16 


ΠΡΟΕΔ ΡΙΚΟ ΔΙΑ ΤΑΓΜΑ 

(ΐ) 

Πολιτογράφηση της αλλογενούς αλλοδαπής ΖΑΚΛΙΝ ΝΤΕ 
ΡΟΜΙΛΛΥ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόιμη: 

1. Τις διατάξεις της παραγράφου 2 του άρθρου 8 του Ν. 
2130/1993 «Τροποποίηση και συμπλήρωση διατάξεων 
της περιφερειακής διοίκησης, του Κώδικα της Ελληνικής 
Ιθαγένειας, του δημοτικού και κοινοτικού κώδικα, των δια¬ 
τάξεων για τις προσόδους των οργανισμών τοπικής αυτο¬ 
διοίκησης και άλλες διατάξεις». 

2. Την αριθ. 33006/13.7.1994 κοινή απόφαση του 
Πρωθμπουργού και Υπουργού Εσωτερικών- για την ανά¬ 
θεση αρμοδιοτήτων στον Υφυπουργό Εσωτερικών (Β' 
550). 

3. Την αριθ. 332/22.8.1995 απόφαση του Υπουργικού 
Συμβουλίου, δια της οποίας ενεκρίθη η πολιτογράφηση 
της Ακαδημαϊκού ΖΑΚΛΙΝ ΝΤΕ ΡΟΜΙΛΛΥ, επειδή έχει 
προσφέρει εξαιρετικές υπηρεσίες στην Ελλάδα, συμβάλ¬ 
λοντας στην ανάδειξη του Ελληνικού Πολιτισμού και στην 
καλλιέργεια των Κλασσικών Ελληνικών Γραμμάτων στη 
σημερινή Ευρώπη, περιποιεί τιμή στο Ελληνικό Έθνος και 
εξυπηρετεί εξαιρετικά συμφέρον γιο την Ελλάδα. 

Προτάαει του Ημετέρου επί των Εσωτερικών Υφυπουρ¬ 
γού, αποφασίζουμε: 

Πολιτογραφούμε Ελληνίδα υπήκοο την ΖΑΚΛΙΝ ΝΤΕ 
ΡΟΜΙΛΛΥ, υπήκοο Γαλλίας κατ' εφαρμογή των διατάξεων 
της παραγράφου 2 του άρθρου 8 του Νόμου 2130/1993. 



















8996 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εις τον αυτόν επί των Εσωτερικών Υφυπουργό αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 29 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΟΝ 

ΚΙΜΩΝ ΚΟΥΛΟΥΡΗΣ 

-φ- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ.Φ 42591/12172 (2) 

Πολιτογράφηση Ομογεννών αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. πρωτ. Φ 42591/12172/29 8,1995 από¬ 
φαση του Υφυπουργού Εσωτερικών, έγιναν δεκτές οι από 
14.11.1994 αιτήσεις πολιτογράφησης των ομογενών αλ¬ 
λοδαπών α) ΚΟΝΤΟΠΑΝΟΥ Παναγιώτη του Κων/νου και 
β) ΚΟΝΤΟΠΑΝΟΥ Ευσταθίου του Κων/νου για την από¬ 
κτηση της Ελληνικής Ιθαγένειας. 

Αθήνα, 29 Αυγοϋστου 1995 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. 16227/Γ-991 (3) 

Προκήρυξη της διενέργειας του Β' Κύματος της Κοινοτι¬ 
κής Έρευνας επί του Εισοδήματος και των Συνθηκών 
Διαβίωσης των Νοικοκυριών. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/1956 «Περί οργανώσεως της ΕΣΥΕ» 
και των Π.Δ. 1143/80 «Περί Οργανισμού της ΕΣΥΕ» και 
532/91 «Περί οργανισμού της Γ.Γ. ΕΣΥΕ» 
β. του Νόμου 1558/85 «Περί κυβερνήσεως και Κυβερ¬ 
νητικών Οργάνων» και του άρθρου 27 του Ν. 2081/92 
γ. του άρθρου 35 του Ν. 992/79 «Περί οργανώσεως των 
Διοικητικών Υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τας Ευρωπαϊκός Κοινό¬ 
τητας και ρυθμίσεως συναφών θεσμικών και οργανωτικών 
θεμάτων». 

2. Το συ μβόλαιο με οριθμ ό 57420005 που έχει υπογ ραφε ί 
μεταξύ της Γ.Γ. ΕΣΥΕ και του Στατιστικού Γ ραφείου των 
Ευρωπαϊκών Κοινοτήτων (ΕίΙΗ03ΤΑΤ)και αφορά στη διε¬ 
νέργεια της Β’ φάσης της Κοινοτικής Έρευνας επί του Ει¬ 
σοδήματος και των Συνθηκών Διαβίωσης των Νοικοκυ¬ 
ριών, 

3. Την απόφαση αριθ. 14098/Γ-921 /17.7.1995 του 
Υπουργού Εθνικής Οικονομίας με θέμα «Ανάθεση στη 
Γ.Γ. ΕΣΥΕ της διενέργειας του Β' Κύματος της Κοινοτικής 
Έρευνας επί του εισοδήματος και των Συνθηκών Διαβίω¬ 
σης των Νοικοκυριών». 

4. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του κρατικού προϋπολογι¬ 
σμού της Γ.Γ. ΕΣΥΕ (ειδ. φορέα 13-610 και στον ΚΑΕ 
5354) συνολικού ύψους 59.000.000 δρχ., για το οικονο¬ 
μικό έτος 1995. Η δαπάνη αυτή θα καλυφθεί εξ ολοκλή¬ 


ρου από εμβάσματα της ΕΟΚ τα οποία θα σταλούν στο λο¬ 
γαριασμό της Γ.Γ.ΕΣΥΕ στην Τράπεζα της Ελλάδος, σύμ¬ 
φωνα με την κοινή απόφαση των Υπουργών Συντονισμού 
και Οικονομικών 9611/3860/3.4.80 με θέμα: «Εμφάνιση 
δοσοληψιών του Ελληνικού Δημοσίου μετά την Ευρωπαϊ¬ 
κών Κοινοτήτων» και μέσω του Υπολόγου Συμψηφισμού 
θα εγγραφούν στον Προϋπολογισμό της Γ.Γ. ΕΣΥΕ (ειδ. 
φορέας 13-610 και στον ΚΑΕ 5354). 

5. Τη σχετική εισήγηση Υ.Σ. 245/21.7.1995 του Τρήμα¬ 
τος Οικογενειακών Προϋπολογισμών και Ειδικών Πληθυ- 
σμιακών Ερευνών της Δ/νσης Απογραφών της Γ.Γ. ΕΣΥΕ, 
αποφασίζουμε: 

1. Προκηρύσσουμε τη διενέργεια εντός του 1995 από 
το Τμήμα Οικογενειακών Προϋπολογισμών και Ειδικών 
Πληθυσμιακών Ερευνών της Δ/νσης Απογραφών της Γ.Γ. 
ΕΣΥΕ τη διενέργεια του Β' Κύματος της Κοινοτικής Έρευ¬ 
νας επί του Εισοδήματος και των Συνθηκών Διαβίωσης 
των Νοικοκυριών. 

2. Η έρευνα θα πραγματοποιηθεί για λογαριασμό της 
ΕΙΙΠ03ΤΑΤ στο χρονικό διάστημα Σεπτεμβρίου - Δεκεμ¬ 
βρίου 1995. 

3. Μονάδα έρευνας θα είναι το νοικοκυριό και θα ερευ- 
νηθούν 6.000 μονάδες σε ολόκληρη τη χώρα. 

4. Σκοπός της έρευνας είναι η εκτίμηση του εισοδήμα¬ 
τος και των συνθηκών διαβίωσης των νοικοκυριών της Ελ¬ 
λάδος. 

5. Τα όργανα διενέργειας της έρευνας θα είναι υπάλλη¬ 
λοι της Γ.Γ. ΕΣΥΕ, μόνιμοι και με σύμβαση Ι.Δ., με δυνατό¬ 
τητα απασχόλησής τους και πέραν του κανονικού ωραρίου 
εργασίας των Δ.Υ., υπάλληλοι άλλων Δημοσίων Υπηρε¬ 
σιών - Οργανισμών καθώς και ιδιώτες - συνεργάτες. 

6. Ο ορισμός των ανωτέρω οργάνων θα γίνει με από¬ 
φαση της Προϊσταμένης της Γ εν. Δ/νσης Στατιστικής της 
Γ.Γ. ΕΣΥΕ και ο καθορισμός της αμοιβής τους με κοινή 
απόφαση των Υπουργών Εθνικής Οικονομίας και Οικονο¬ 
μικών. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 28 Αυγοϋστου 1995 
οι υπουργοι 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

- . 

Αριθ. 11008 (4) 

Αναπροσαρμογή του ισχύοντος τιμολογίου αμοιβής των 
ναυτικών πρακτόρων λιμένα Πρέβεζας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/32. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και τις όμοιες του άρθρου 27 του Ν. 
2081/92. 

3. Το αριθ. 443/8.3.1995 πρακτικό συνεδρίασης της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Πρέ¬ 
βεζας. 

4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 

Προϋπολογισμού, αποφασίζουμε: 

Αποδεχόμαστε μερικώς την 443/8.3.1995 πρόταση της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Πρέ¬ 
βεζας και εγκρίνουμε την αναπροσαρμογή του ισχϋοντος 
τιμολογίου αμοιβής των ναυτικών πρακτόρων λιμένα Πρέ¬ 
βεζας κατά ποσοστό 9%. 

Το ισχϋον τιμολόγιο αμοιβής των ναυτικών πρακτόρων 
λιμένα Πρέβεζας που αναπροσαρμόζεται με την απόφαση 
αυτή δεν έχει εφαρμογή στα πόσης φύσεως οχήματα που 
επιβιβάζονται στα Ε/Γ - Ο/Γ πλοία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1995 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝ. ΣΚΟΥΛΑΡΙΚΗΣ ΓΕΩΡΓΙΟΣ ΚΑΤΣΙΦΑΡΑΣ 

- 4 - 

Αριθ. 10872 {5) 

Αναπροσαρμογή του ισχύοντος τιμολογίου αμοιβής των 
ναυτικών πρακτόρων λιμένα Βόλου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3τουΚ.Ν. 5167/32. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και τις όμοιες του άρθρου 27 του Ν. 
2081/92. 

3. Το αριθ. 796/16.2.1995 πρακτικό συνεδρίασης της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Βό¬ 
λου. 

4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αποδεχόμαστε μερικώς την 796/16.2.1995 πρόταση 
της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Βόλου και εγκρίνουμε την αναπροσαρμογή του ισχύοντος 
τιμολογίου αμοιβής των ναυτικών πρακτόρων λιμένα Βό¬ 
λου κατά ποσοστό 5%. 

Το ισχύον τιμολόγιο αμοιβής των ναυτικών πρακτόρων 
Βόλου που αναπροσαρμόζεται με την απόφαση αυτή δεν 
έχει εφαρμογή στα πόσης φύσεως οχήματα που επιβιβά¬ 
ζονται στα Ε/Γ - Ο/Γ πλοία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1995 
οι υπουργοί 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝ. ΣΚΟΥΛΑΡΙΚΗΣ ΓΕΩΡΠΟΣ ΚΑΤΣΙΦΑΡΑΣ 


Αριθ. 11229 (6) 

Αναπροσαρμογή του ισχύοντος τιμολογίου αμοιβής των 
ναυτικών πρακτόρων λιμένα Καβάλας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου ^7 του Ν. 3239/1955 και 
του άρθρου 3 του Κ.Ν. 5167/32. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και τις όμοιες του άρθρου 27 του Ν. 
2081/92. 

3. Το αριθ. 7/14.3.1995 πρακτικό συνεδρίασης της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Καβά¬ 
λας. 

4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Αποδεχόμαστε μερικώς την 7/14.3.1995 πρόταση της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Καβά¬ 
λας και εγκρίνουμε την αναπροσαρμογή του ισχύοντος τι¬ 
μολογίου αμοιβής των ναυτικών πρακτόρων λιμένα Καβά¬ 
λας κατά ποσοστό 9%. 

Το ισχύον τιμολόγιο αμοιβής των ναυτικών πρακτόρων 
Καβάλας που αναπροσαρμόζεται με την απόφαση αυτή 
δεν έχει εφαρμογή στα πάσης φύοεως οχήματα που επιβι¬ 
βάζονται στα Ε/Γ - Ο/Γ πλοία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1995 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝ. ΣΚΟΥΛΑΡΙΚΗΣ ΓΕΩΡΓΙΟΣ ΚΑΤΣΙΦΑΡΑΣ 

-♦- 

Αριθ. 4540 (?) 

Καθορισμός αριθμού επαναπροσλαμβανομένών υπαλλή¬ 
λων κατά ειδικότητα για την κάλυψη πάγιων και διαρ¬ 
κών αναγκών της Γενικής Γραμματεΐας Νέας Γενιάς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Το Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α785). 

β) Το Π.Δ. 274/89 (ΦΕΚ 130/Α789) «Οργάνωση υπη¬ 
ρεσιών της Γ.Γ.Ν. Γ ενιάς». 

γ) Το άρθρο 25 παρ. 3 του Ν. 2190/1994 (ΦΕΚ 28/Α7 
3.3.1994) «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

δ) Την αρ. ΔΙΠΙΔΔ/Α2/7479 εγκύκλιο του Υπουργείου 
Προεδρίας της Κυέρνησης με θέμα «Επαναπρόσληψη 
απολυθέντων». 

ε) Την με αρ. πρωτ. 1809/ΦΕΚ 230/Β /4.4.1994 από¬ 
φαση Υπουργού Εθνικής Παιδείας και θρησκευμάτων 
σχετικά με τη σύσταση της επιτροπής. 

στ) Την με Α.Π 2274/4.5.1994 απόφαση Υπουργού 
Εθνικής Παιδείας και θρησκευμάτων για τον ορισμό των 
μελών της επιτροπής. 

ζ) Το Π.Δ. 183/ΦΕΚ 120/Α78.7.1994 «Περί διορισμού 
Υπουργών, Αναπλ. Υπουργών και Υφυπουργών». 

Π) Τις με Υ.Σ. 288/1.6.1994 και 554/31.1.1995 ειση¬ 
γήσεις της τριμελούς επιτροπής του άρθρου 25 του Ν. 
2190/1994 με τις οποίες διαβιβάστηκαν και τα πρακτικά 
1,2 και το της 25.1.1955. 

θ) Το αρ. Δ1ΠΙΔΔ/Β2/79/9317/31.3.1995 έγγραφο του 
Υπουργού Προεδρίας της Κυβέρνησης. 

ι) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάροςΥου Κρατικού Προϋπο¬ 
λογισμού, αποφασίζουμε: 

1. Καθορίζουμε τον αριθμό των επαναπροσλαμβσνομέ- 
νων υπαλλήλων στη Γενική Γραμματεία Νέας Γενιάς με 
βάση τις πάγιες και διαρκείς ανάγκες, όπως αυτές προσ¬ 
διορίσθηκαν κατ' εφαρμογήν των διατάξεων του άρθρου 
44 του Ν. 1882/90 και εκτιμώνται κατά ειδικότητα ως κα¬ 


τωτέρω: 

Ειδικότητα Αριθμός 

ΠΕ Διοικητικού - Οικονομικού 2 

ΠΕ Γεωτεχνικού (Γ εωπόνοή 1 

Σύνολο 3 


2. Οι επαναπροσλαμβανόμενοι καταλαμβάνουν προσω¬ 
ποπαγείς θέσεις τακτικού προσωπικού ΠΕ Διοικητικού - 
Οικονομικού (δύο θέσεις) και προσωποπαγή θέση τακτι¬ 
κού προσωπικού ΠΕ Γεωτεχνικών αντίστοιχα. 

Η παρούσα να δημοσιευθείστην Εφημερίδα της Κυβερ- 
νήσεως. 

Αθήνα, 30 Ιουνίου 1995 
οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Γ. ΠΟΤΤΑΚΗΣ Α.ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

Γ. ΠΑΠΑΝΔΡΕΟΥ 

- ♦- 

Αριθ. ΥΠΠΟ/ΑΡΧ/Β1/Φ34/15636/338 (8) 

Χαρακτηρισμός πέντε (5) μεταβυζαντινών εξωκκλησιών 

(Αγ. Παρασκευή, Αγ. Αθανασίου, Κοιμήσεως της Θεο¬ 
τόκου, Αγ. Γεωργίου, Αγ. Μαρίνας), Λιτοχωρίου Νομού 

Πιερίας ως κτισμάτων χρηζόντων ειδικής κρατικής προ¬ 
στασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 <ΦΕΚ 
987/Β728.11.1991 καιΦΕΚ 17/Β716.1.1992) «Μεταβί¬ 
βαση αρμοδιοτήτων Υπουργού» και δικαιώματος υπογρα¬ 
φής με Εντολή Υπουργού στους Γενικό Γραμματέα 
κ.τ.λ.». 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 

3. ΤονΝ. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας, όπως αυτή 
διατυπώθηκε στην αριθ. 219/8.3.1995 Πράξη του, απο¬ 
φασίζουμε: 

Χαρακτηρίζουμε τα πέντε (5) μεταβυζαντινά εξωκκλή- 
σια - Αγ. Παρασκευή, Αγ. Αθανάσιο, Κοίμηση της Θεοτό¬ 
κου, Αγ. Γεώργιο και Αγ. Μαρίνα, που βρίσκονται στην 
Κοινότητα Λιτόχωρου επαρχία Πιερίας νομού Πιερίας ως 
κτίσματα χρήζοντα ειδικής κρατικής προστασίας. 

Τα εξωκκλήσια αυτά αποτελούν μια σαφή ενότητα, κα¬ 
θώς είναι κτισμένα όλα στην περιφέρεια της κωμόπολης, 
κατά την ίδια χρονική περίοδο, και ιδίως με σαφώς όμοια 
τυπολογικά και μορφολογικά χαρακτηριστικά. 


Ειδικότερα ο Ι.Ν. Αγίας Παρασκευής Λιτοχώρου είναι 
μονόκλιτη βασιλική, με κτητορική επιγραφή με χρονολογία 
το 1904. 

Η κόγχη του ιερού είναι κτισμένη με λαξευτές πέτρες 
και διαμορφώνεται εξωτερικά με τυφλά αψιδώματα. Δια¬ 
τηρεί το αρχικό ξυλόγλυπτο τέμπλο της καθώς και τον αρ¬ 
χικό διώροφο γυναικωνίτη ο οποίος χωρίζεται από τον κυ¬ 
ρίως ναό με ξύλινο διάφραγμα. 

Ο Ι.Ν. Κοιμήσεως της Θεοτόκου είναι μονόκλιτη βασι¬ 
λική που διατηρεί κτητορική επιγραφή με χρονολογία το 
1902. Η κόγχη του ιερού διαμορφώνεται εξωτερικά με 
τρία τυφλά αψιδώματα. Εσωτερικά ο ναός χωρίζεται σχε¬ 
δόν στο μέσον του με ξύλινο δρύφραχτο. 

Μια ξύλινη σκάλα οδηγεί στο δεύτερο επίπεδο του γυ- 
ναικωνίτη. Το ταβάνι του ναού είναι μονοκόμματη ημικυ- 
λινδρική καμάρα χαμηλωμένη. 

Ο I. Κοιμητηριακδς Ναός Αγίου Αθανασίου είναι μονά- 
χωρη βασιλική πολύ απλής κατασκευής χτισμένη με εμ¬ 
φανή αργολιθοδομή. Στο τέμπλο σώζονται εικόνες χρονο¬ 
λογημένες στα 1879. Πρόκειται πιθανότατα για ένα από 
τα αρχαιότατα εξωκκλήσια. 

Ο I. Ν. Αγίου Γεωργίου είναι μονόχωρη βασιλική. Ενδια¬ 
φέρουσα είναι η διαμόρφωση της Δ όψης με χτιστές καμά¬ 
ρες του περιστώου και αξονικά τοποθετημένο καμπανα¬ 
ριό. Η κτητορική επιγραφή που υπάρχει ανήκει στο 1909. 
Ο ίδιος ο ναός πρέπει να είναι παλιάτερος, καθώς και βη¬ 
μόθυρα και οι εικόνες του τέμπλου είναι χρονολογημένες 
1878 και 1879. 

Ο Ι.Ν Αγίας Μαρίνας είναι μονόχωρη βασιλική. Υπάρχει 
κτητορική επιγραφή που χρονολογείται στα 1917. Εσωτε¬ 
ρικά ο ναός έχει ωραίο δάπεδο από ακανόνιστες πλάκες 
Ολυμπου και αρκετά ενδιαφέρον τέμπλο με νεοκλασικί- 
ζουσες επιδράσεις. 

Η απόφαση αυτή, που δεν αποτελεί δαπάνη στο Ελλη¬ 
νικό Δημόσιο, να δημοσιευθεί στην Εφημερίδα της Κυ- 
βερνήσεως. 

Αθήνα, 7 Αυγούστου 1995 

Με εντολή Υπουργού 
Ο Προϊστάμενος της Δ/νσης 
Ν.ΖΙΑΣ 

-4- 

Αριθ. ΥΠΠΟ/ΑΡΧ/Β1 /Φ30/48922/1086/ΠΕ (9) 

Χαρακτηρισμός Ι.Ν. Αϊ Στρατηγού οικισμού Κάτω Χώρας, 
Κοινότητας Μηλέας Επαρχίας Καλαμάτας, Νομού 
Μεσσηνίας ως ιστορικού διατηρητέου μνημείου. 

1 Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.1991 και ΦΕΚ 17/Β716.1.1992) «Μεταβί¬ 
βαση αρμοδιοτήτων Υπουργού». 

2. Το άρθρο 52 του Κ.Ν. 5351/1932 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδος όπως αυτή διατυπώθηκε με την 
αριθμ. 4/20.9.1994 Πράξη του, αποφασίζουμε: 

Χαρακτηρίζουμε τον Ι.Ν. Αϊ Στρατηγού, οικισμού Κάτω 
Χώρας, Κοινότητας Μηλέας, Επαρχίας Καλαμάτας, Νο¬ 
μού Μεσσηνίας ως ιστορικό διατηρητέο μνημείο, με ζώνη 
προστασίας 20 μ. γύρω του. 

Πρόκειται για μονόχωρο, λιθόκτιστο, καμαροσκέπαστο 
ναό, οι σωζόμενες τοιχογραφίες του οποίου είναι έργα του 
δεύτερου μισού του 18ου αιώνα. 

Από τις διατύξεις αυτής της απόφασης δεν προκύπτει 
δαπάνη σε βάρος του Δημοσίου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 8 Αύγουστού 1995 

Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ36/40520/1105 (10) 

Χαρακτηρισμός Ι.Ν. Αγίας Παρασκευής στο Παλαιοχώρι Ν. 

Γρεβενών ως μνημείου χρήξοντος ειδικής κρατικής 

προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/ΒΥ28.11.1991 και ΦΕΚ 17/Β716.1.1992) «Μεταβί¬ 
βαση αρμοδιοτήτων Υπουργού». 

2. Τις διατάξεις του Κ.Ν. 5351/1932 «Περί Αρχαιοτή¬ 
των». 

3. Τις διατάξεις του Ν. 1469/1950 «Περί προστασίας ει¬ 
δικής κατηγορίας οικοδομημάτων και έργων τέχνης μετα¬ 
γενέστερων του 1830». 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθ μ. 224/29.6.1995 Πράξη του, 
αποφασίζουμε: 

Χαρακτηρίζουμε τον Ι.Ν. Αγίας Παρασκευής στο Πα- 
λαιοχώρι Ν. Γρεβενών ως μνημείο χρήζον ειδικής κρατικής 
προστασίας. Πρόκειται για τρίκλιτη ξυλόστεγη βασιλική με 
στοά στη δυτική και σε τμήματα της νότιας πλευράς, που 
κτίστηκε το 1873. Το μνημείο είναι κατάγραφο με τοιχο¬ 
γραφίες του 1874. 

Από τις διατάξεις αυτής της απόφασης δεν προκύπτει 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Αυγούοτου 1995 

Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ36/35132/891 (11) 

Χαρακτηρισμός Ι.Ν. Αγίου Νικολάου στη Σαρακίνα Ν. Γ ρε¬ 
βενών ως μνημείου χρήζοντος ειδικής κρατικής προ¬ 
στασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη; 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/8728.11.1991 και ΦΕΚ 17/Β /16.1.1992) «Μεταβί¬ 
βαση αρμοδιοτήτων Υπουργού». 

2. Το άρθρο 52 του Κ.Ν. 5351/1932 «Περί Αρχαιοτή¬ 
των». 

3. Τις διατάξεις του Ν. 1469/1950 «Περί προστασίας ει¬ 


δικής κατηγορίας οικοδομημάτων και έργων τέχνης μετα¬ 
γενέστερων του 1830». 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 224/29.6.1995 Πράξη του, 
αποφασίζουμε: 

Χαρακτηρίζουμε τον Ι.Ν. Αγίου Νικολάου στη Σαρακίνα 
Ν. Γ ρεβενών ως μνημείο χρήζον ειδικής κρατικής προστα¬ 
σίας. Πρόκειται για ενοριακό ναό μεγάλων διαστάσεων, 
στον τύπο της θολωτής βασιλικής, που κτίστηκε το 1858. 

Εσωτερικά το μνημείο είναι κατάγραφο, με τοιχογρα¬ 
φίες που χρονολογούνται στο δεύτερο μισό του 19ου αι. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Αύγουστου 1995 

Με εντολή Υπουργού 

Ο Προϊστάμενος της Δ/νσης 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ36/35130/892 (12) 

Χαρακτηρισμός Ι.Ν. Αγίου Ιωάννου Προδρόμου Λευκοπη¬ 
γής Ν. Κοζάνης ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.1991 και ΦΕΚ 17/Β716.1.1992) «Μεταβί¬ 
βαση αρμοδιοτήτων Υπουργού». 

2. Το άρθρο 52 του Κ.Ν. 5351/1932 «Περί Αρχαιοτή¬ 
των». 

3. Τις διατάξεις του Ν. 1469/1950 «Περί προστασίας ει¬ 
δικής κατηγορίας οικοδομημάτων και έργων τέχνης μετα¬ 
γενέστερων του 1830». 

4. Την ομάφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας όπως αυτή 
διατυπώθηκε με την αριθμ. 224/29.6.1995 Πράξη του, 
αποφασίζουμε: 

Χαρακτηρίζουμε τον Ι.Ν. Αγίου Ιωάννου Προδρόμου 
Λευκοπηγής Ν. Κοζάνης ως ιστορικό διατηρητέο μνημείο 
χρήζον ειδικής προστασίας, με ζώνη προστασίας τον 
υπάρχοντα περίβολο της εκκλησίας. Πρόκειται για μονό- 
χωρη εκκλησία με νάρθηκα του 1865. 

Εσωτερικά είναι κατάγραφη, με αγιογραφίες του 1880, 
υπογεγραμμένες από το Σαμαριναίο αγιογράφο Δημήτριο 
Αδάμου Πιτένη. Ιδιαίτερο αρχιτεκτονικό ενδιαφέρον πα¬ 
ρουσιάζει το πυργοειδές κωδωνοστάσιο του 1916, από 
λαξευτή πέτρα της περιοχής. 

Από τις διατάξεις αυτής της απόφασης δεν προκύπτει 
δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Αυγούοτου 1995 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

Αριθ. 76251/5202 (13) 

Εξαίρεση των έργων του Οργανισμού Πολιτιστικής Πρω¬ 
τεύουσας της Ευρώπης Θεσσαλονίκης 1997 από τις 
διατάξεις του Ν. 1418/1984 (ΦΕΚ 23Α ). 


Αριθ. οικ. 75460/1192 (14) 

Σύσταση Γραφείου Έργων Υποδομών και Δικτύων στη Δ/ 
νση Περιβαλλοντικού Σχεδιασμού του Υπουργείου Πε¬ 
ριβάλλοντος, Χωροταξίας και Δημοσίων Έργων. 


ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΜΑΚΕΔΟΝΙΑΣ ΘΡΑΚΗΣ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
ΚΑΙ ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 
ΔΗΜ. ΕΡΓΩΝ 


Έχοντας υπόψη: 

1. Τις διατάξεις του άρθρου 2 παρ. 1 του Ν. 1418/ 
1984 «Δημόσια έργα και ρυθμίσεις συναφών θεμάτων» 
(ΦΕΚ 23Α) όπως αντικαταστάθηκε με τις διατάξεις της 
παραγράφου 2 του άρθρου 1 του Ν. 2229/1994 «Τροπο¬ 
ποίηση και συμπλήρωση του Ν. 1418/1984 και άλλες 
διατάξεις» (ΦΕΚ 138Α). 

2. Τις διατάξεις του άρθρου 75 του Ν. 2121/1993 
«Πνευματική ιδιοκτησία συγγενικά δικαιώματα και πολι¬ 
τιστικά θέματα» (ΦΕΚ 25Α) όπως συμπληρώθηκε με το 
άρθρο εικοστό παράγραφος 2 του Ν. 2196/1994 (ΦΕΚ 
41Α71994). 

3. Τις διατάξεις των άρθρων 10, 23, 24 και 27 του Ν. 
1558/1985 «Κυβέρνηση και Κυβερνητικά Όργανα» 
(137Α71985). 

4. Τις διατάξεις του εδαφίου γ παρ. 1 του άρθρου 7 της 
υπ' αριθ. 186/5.12.1994 απόφασης του Πρωθυπουργού 
της Ευρώπης - Θεσσαλονίκης 1997» (ΦΕΚ 800/Β794). 

5. Την ανάγκη ταχείας κατασκευής των αντιστοίχων 
έργων και υλοποίησης των σκοπών του Οργανισμού Πο¬ 
λιτιστικής Πρωτεύουσας της Ευρώπης Θεσσαλονίκης 
1997 χωρίς τις δεσμεύσεις της ισχύουσας νομοθεσίας 
περί δημοσίων έργων, σύμφωνα με τη βούληση του ιδρυ¬ 
τικού νομοθέτη που εκφράζεται στο άρθρο 20 παρ. 2 του 
Ν. 2196/1994. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

7. Την αριθ. 123/1994 απόφαση του Πρωθυπουργού, 
για τον καθορισμό των αρμοδιοτήτων του αναπληρωτή 
Υπουργού ΠΕ.ΧΩ.Δ.Ε., αποφασίζουμε: 

1. Εξαιρούνται των διατάξεων του Ν. 1418/1984 (ΦΕΚ 
23Α) όπως τροποποιήθηκε, συμπληρώθηκε με τον Ν. 
2229/1994 (138Α), όλα τα έργα που προγραμματίζο¬ 
νται και εκτελούνται από τον Οργανισμό Πολιτιστικής 
Πρωτεύουσας της Ευρώπης Θεσσαλονίκη 1997 με την 
επιφύλαξη των διατάξεων της υπ' αριθμ. 93/37 Κοινοτι¬ 
κής Οδηγίας και του Π.Δ. 23/93. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγοϋστου 1995 
οι υπουργοί 


ΕΘΝ. ΟΙΚΟΝΟΜΙΑΣ ΜΑΚΕΔΟΝΙΑΣ - ΘΡΑΚΗΣ 

Γ. ΠΑΠΑΝΤΩΝΙΟΥ Κ. ΤΡΙΑΡΙΔΗΣ 


ΠΕΡ. ΧΩΡ & ΔΗΜ. ΕΡΓΩΝ ΑΝ ΑΓΙΑ, ΠΕ.ΧΩ.Δ.Ε. 

ΚΩΣΤΑΣ ΛΑΛΙΩΤΗΓ ΚΩΣΤΑΣ ΓΕΙΤΟΝΑΣ 


Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 51/75 «περί αναδιοργάνωσης 
των δημοσίων πολιτικών υπηρεσιών» (Α' 125) και ειδικό¬ 
τερα της παραγράφου 4 του άρθρου 2. 

2. Τις διατάξεις του Ν, 1558/85 «Κυβέρνηση και Κυ¬ 
βερνητικά Όργανα» (Α' 137) και ειδικότερα της παραγρά¬ 
φου 1 του άρθρου 23. 

3. Τις διατάξεις του Π.Δ/τος 51/88 «Οργανισμός 
Υπουργείου ΠΕ.ΧΩ.Δ.Ε.» (Α' 19). 

4. Τις διατάξεις του Π.Δ/τος 28/1993 (Α' 9) «Καθορι¬ 
σμός αρμοδιοτήτων που διατηρούνται από τον Υπουργό 
και τις Περιφερειακές Υπηρεσίες διανομαρχιακού επιπέ¬ 
δου του Υπουργείου Περιβάλλοντος, Χωροταξίας και Δη¬ 
μοσίων Έργων» 

5. Τις υπηρεσιακές ανάγκες 

6. Το γεγονός όχι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τη σύσταση Γραφείου Έργων Υποδομών και Δικτύων 
στη Δ/νση Περιβαλλοντικού Σχεδιασμού του Υπουργείου 
Περιβάλλοντος, Χωροταξίας και Δημοσίων Έργων. 

•Το αντικείμενο εργασιών και οι αρμοδιότητες του Γρα¬ 
φείου είναι: 

1. Η αξιολόγηση και έγκριση Μελετών Περιβαλλοντικών 
Επιπτώσεων (ΜΠΕ) των πιο κάτω έργων υποδομών και δι¬ 
κτύων, σύμφωνα με τις διατάξεις του Ν. 1650/86 «Για την 
προστασία του περιβάλλοντος» και της ΚΥΑ 69269/ 
5387/90 (Β' 678): 

έργα οδοποΐας 
λιμενικά έργα 

αεροδρόμια, ελικοδρόμια και συναφείς εγκαταστάσεις 
σιδηροδρομικά έργα, τροχιοδρόμοι και λοιπά συναφή έργα 
υδραυλικά έργα 
εγγειοβελτιωτικά έργα 
φράγματα 

εγκαταστάσεις για μεταφορά αερίου, πετρελαίου, 
ατμού και θερμού ύδατος καθώς και μεταφορά ηλεκτρι¬ 
κής ενέργειας. 

2. Η διαβίβαση των Μελετών Περιβαλλοντικών Επιπτώ¬ 
σεων (ΜΠΕ) των προαναφερομένων έργων στα Νομαρ¬ 
χιακά Συμβούλια για τη τήρηση της διαδικασίας δημοσιο¬ 
ποίησης, σύμφωνα με το Ν. 1650/86 και την ΚΥΑ 75308/ 
5512/90. 

3. Η γνωμοδότηση στα πλαίσια της διαδικασίας προέ¬ 

γκρισης χωροθέτησης και η εισήγηση σχεδίων απόφασης 
έγκρισης περιβαλλοντικών όρων των προαναφερομένων 
έργων καθώς και κάθε διαδικασία και πράξη της 

διοίκησης που σχετίζεται με ■>(; περιβαλλοντική αδειοδό- 
τηση των προαναφερομένων έργων υποδομών και δι¬ 
κτύων. 

Το γραφείο υπάγεται στον Προϊστάμενο της Δ/νσης Πε¬ 
ριβαλλοντικού Σχεδιασμού. 

Του γραφείου προΐσταται υπάλληλος ΠΕ οιωνδήποτε 
κλάδων, με αντίστοιχη γνώση και εμπειρία. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αύγουστού 1995 

Αριθ.7367 (15) 

Σύσταση νομικού προσώπου στο Δήμο Καστοριάς με την 
επωνυμία «Σχολική Επιτροπή 1ου Γυμνασίου Δήμου 
Καστοριάς». 

Ο ΠΕΡ/ΚΟΣ Δ/ΝΤΗΣ Ν. ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.), όπως τροποποιήθηκε μεταγενέστερα (Ν. 2130/ 
93, Ν. 2307/95), 

2. Τις διατάξεις του άρθρου 5 του Ν. 1894/90 με τις 
οποίες ρυθμίζονται τα θέματα της σχολικής περιουσίας 
των δαπανών λειτουργίας και της επισκευής - συντήρησης 
των σχολικών μονάδων πρωτοβάθμιας και δευτεροβάθ¬ 
μιος εκπαίδευσης. 

3. Το οριθμ. 64748/5.2.91 έγγραφ του ΥΠ.ΕΣ. 

4. Το αριθμ. 30473/1.7.94 έγγραφο του ΥΠ.ΕΣ. 

5. Την αριθμ. 138/95 απόφαση του Δημοτικού Συμβου¬ 
λίου με την οποία τροποποιείται, η αρ. 44/91 που αφορά 
σύσταση σχολικών επιτροπών, αποφασίζουμε: 

1. Συνιστούμε στο Δήμο Καστοριάς ίδιο νομικό πρό¬ 
σωπο με την επωνυμία «Σχολική Επιτροπή 1ου Γυμνασίου 
Δήμου Καστοριάς». 

2. Σκοπός του νομικού αυτού προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β. Η εκτέλεση μικρών έργων για επισκευή και συντή¬ 
ρηση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και οκεύη, με 
βιβλία για την σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Η θητεία του πρώτου Δ.Σ. του νομικού προσώπου λή¬ 
γει με την λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή 
κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

4. Πόροι του νομικού προσώπου είναι: 
α. Η ετήσια επιχορήγηση του Δήμου. 

β Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

6. Με την παρούσα παύει να ισχύει η ΚΒ/4126/9.4.91 


{ΦΕΚ 408/Β/91) απόφασή μας. 

7. Από τη σύσταση αυτή προκαλείται δαπάνη σε βάρος 
του προϋπολογισμού του Δήμου ή της Κοινότητας, το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 21 Αυγούστου 1995 

0 Περ/κός Δ/ντής 
ΒΑΣΙΛΗΣ ΓΙΟΥΜΑΤΖΙΔΗΣ 

Αρίθ. 7368 (16) 

Σύσταση νομικού προσώπου στο Δήμο Καστοριάς με την 
επωνυμία «Σχολική Επιτροπή 3ου Γυμνασίου και 2ου 
Νηπιαγωγείου Δήμου Καστοριάς». 

Ο ΠΕΡ/ΚΟΣ Δ/ΝΤΗΣ Ν. ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.), όπως τροποποιήθηκε μεταγενέστερα (Ν. 2130/ 
93, Ν. 2307/95). 

2. Τις διατάξεις του άρθρου 5 του Ν. 1894/90 με τις 
οποίες ρυθμίζονται τα θέματα της σχολικής περιουσίας 
των δαπανών λειτουργίας και της επισκευής - συντήρησης 
των σχολικών μονάδων πρωτοβάθμιας και δευτεροβάθ¬ 
μιας εκπαίδευσης. 

3. Το αριθμ. 64748/5.2.91 έγγραφ του ΥΠ.ΕΣ. 

4. Το αριθμ. 30473/1.7.94 έγγραφο του ΥΠ.ΕΣ. 

5. Την αριθμ. 138/95 απόφαση του Δημοτικού Συμβου¬ 
λίου με την οποία τροποποιείται, η αρ. 44/91 που αφορά 
σύσταση σχολικών επιτροπών, αποφασίζουμε: 

1. Συνιστούμε στο Δήμο Καστοριάς ίδιο νομικό πρό¬ 
σωπο με την επωνυμία «Σχολική Επιτροπή 3ου Γυμνασίου 
και 2ου Νηπιαγωγείου Δήμου Καστοριάς». 

2. Σκοπός του νομικού αυτού προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β. Η εκτέλεση μικρών έργων για επισκευή και συντή¬ 
ρηση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Η θητεία του πρώτου Δ.Σ. του νομικού προσώπου λή¬ 
γει με την λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή 
κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

4. Πόροι του νομικού προσώπου είναι: 
α. Η ετήσια επιχορήγηση του Δήμου. 

β Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

6. Από τη σύσταση αυτή προ καλείται δαπάνη σε βάρος 
του προϋπολογισμού του Δήμου ή της Κοινότητας, το 


ύψος της οποίας δεν μπορεί να προσδιορισθεί. 

Η απόφαση αυτή γα δημοσιευθεί στην Εφημερίδα της 
Κυβερνήσεως. 

Καστοριά, 21 Αυγοϋστου 1995 

Ο Περ/κός Δ/ντής 
ΒΑΣΙΛΗΣ ΠΟΥΜΑΤΖΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




